Berlingske Tidende, 1784-02-02
Hamborg, den 9de Januarii. Da Posternes Udeblivelse foraarsager Mangel paa Materie, saa vil det ikke være Læserne ubehageligt, at meddeeles følgende historiske Efterretning om det Engelske Ostindiske Compagnie og dets nærværende sande Forfatning: Tiden hvori det Engelske Ostindiske Compagnie egentlig blev oprettet, var den sidste halve Deel af Dronning Elisabeths Regiering, og sammes første Charter eller Privilegium blev udfærdiget 1599. J Aaret 1600 sendte det sin første Flode til Jndien, og denne bragte saa rige Ladninger tilbage, at det inden faae Aar eiede allerede 20 Skibe. Kong Jacob den første affærdigede, for at vise hvormeget Compagniets Beste laae ham paa Hiertet, adskillige Gesandtskaber til Stormogn, til Kongerne af Persien, Japan og andre der værende Prindser, for i sit og Compagniets Navn at slutte Handels tractater med samme, hvoraf endnu nogle virkelig staae ved Magt. Kongen af Persien tilstoed i Særdeleshed Compagniet overordentlige Begunstigelser, fordi Engelænderne havde været ham behielpelige i at forjage Portugiserne fra Ormus, som ved deres der værende Establissement havde revet til sig hele Handelen i den persiske Havbugt. De betydeligste Gunstbeviisninger fik Compagniet af Carl den 2dens Haand. Denne Konge skiænkte det ved et Privilegium i Aaret 1669 Øen og Havnen af Bombay, med alt hvad dertil hørte, saaledes, som Portugiserne havde overleveret ham samme; han forbeholdt sig allene Enevoldsregieringen derover, og betingede sig kun derfor af Compagniet en aarlig Afgivt af 10 Pund Sterling i Guld. Paa samme Maade forlehnede han og Compagniet Øen St. Helena, som han havde erobret fra Hollænderne. Ved et andet Privilegium gav han Compagniet den Friehed, at oprette paa alle dets Pladser, Establissementer og Faktorier, et Domhuus, bestaaende af 2de Lovkyndige og 2de Kiøbmænd, samt fuldkommen Raadighed til at paadømme og afstraffe, dog efter Engelske Love, alle Confiscationer, samt alle til Lands og Vands paa Compagniets Gebet i Asien, Africa og America begangne Forbrydelser. Allerede i Aaret 1662 forlenede Carl den 2den Compagniet et Privilegium, som stadfæstede Elisabeths og Jacob den Førstes, og tilføyede endnu mange nye og forhen ukiendte Frieheder og Fordeele. Frihedsbrevet af 1662 er egentlig Compagniets Støtte, hvorpaa det i Aaret 1698 oprettede Handelselskabs Rettigheder og Forfatning grunde sig. Det bestaaer af 28 Punkter, hvoraf de fornemste ere af følgende Jndhold: J den første Punkt ophøyer Kongen Selskabet til et politisk Legeme, under Navn Gouverneur og Selskab af Kiøbmænd der handle paa Ostindien. J den 3die skienkes det et fælleds Segl. 4) og 5) En Gouverneur og 24 Directeurer eller Assistentere skulde vælges af Jnteressenterne. Fra 6) til 9) ordnes Compagniets indvortes Forfatning, Betienterne, Valgmaaden, Møderne o. s. v. J den 10) tillades alle Compagniets Medlemmer, dets 21 Aars gamle Børn, Lærlinge, Factorer og Betientere at handle paa Indien og enhver Deel af Asien, Afrika og Amerika, paa hin Side af det gode Haabs Forbierg og det Magellaniske Sund. Af Betalingen ved Ud- og Jndførsels=Tolden eftergives Compagniet det halve for en halvt og det halve for et heelt Aar; og dersom de indførte Vahre blive i en Tid af 13 Maaneder igien udførte paa Engelske Skibe, ere de ganske toldfrie. J den 13) tillades Compagniet at udføre fremmede, ja endog Engelske og i Towermyntede Penge, naar kun allene de sidste for hver Reise ikke overstige den Summa af 50000 Pund Sterling. 14) og 15) Compagniet skal kunde sende 6 store Skibe og 6 Pinkertil enhver Deel af det dem forundte Gebet, uden at Kongen kan ved nogen Slags Leilighed lægge noget Embargo eller heftende Forbud derpaa. Den 15) skiænker Compagniet det udelukkende Privilegium, at handle allene paa Jndien, og at confisere alle andre derhen handlende Engelske Skibe.